钦定古今图书集成/方舆汇编/职方典/第1520卷 > 《兵部奏姚州破贼设蒙睑寺露布》
## 钦定古今图书集成/方舆汇编/职方典/第1520卷 > 《兵部奏姚州破贼设蒙睑寺露布》

唐骆宾王

臣闻七纬经天，星墟分张翼之野；八纮纪地，炎洲限
建木之乡。西距大秦，杂金行而布气；南通交阯，枕铜
柱以为邻。俗带白狼，人习贪残之性；河沦赤虺，川多
风雨之妖。水积炎氛，山涵毒雾。竹浮三节，肇兴外域
之源；木化九隆，颇作中原之患。年将千祀，代历百王，
郑纯之化不追，孟获之风愈扇。故三年疲众，徒闻定
“筰之讥；五月出师，未息渡泸之役。”然则大人极物，上
圣乘期。法乾坤以握枢，体刚柔而建极。知仁义不能
禁暴，设刑网以胜残；知揖让不可济时，用干戈而靖
乱。伏惟皇帝陛下，祥螭戴玉，拓地轴以登皇；道契寝
绳，掩天纮而践帝。元云入户，纂灵瑞于丹陵；苍箓昇
坛，荐祯图于翠渚。垂衣裳以朝万国，“崇玉帛而礼百
神。”昭俭防奢，露台惜中人之产；宣风布政，明堂法上
帝之宫。致群生于太和，登品物于仁寿。四神践雪，五
老飞星。君囿祥麟，乐班文于《先乐》；女床鸣凤，咏归昌
于帝梧。四隩同文，五风异色。丰林万里，才疏苑囿之
基；层城九重，未浚池隍之域。六合照临之地，候月归
琛；大罏覆载之间，占风纳賮。蠢兹蛮貊，敢乱天常，横
赤熛以疏疆，背朱提而设险。山林万仞，岩邑千重。望
秦阜以相倾，崤陵失四塞之阻；对梁山而错峙，剑门
成一篑之峰。自谓“绝壤幽荒，中外足以迷声教；凭深
负固，江河可以迯灵诛。殊不知玉弩垂芒，涵水无九
婴之沴；瑶阶舞戚，洞庭有三苗之墟。臣等谬以散材，
忝专”分阃白。招乘候顺秋帝以扬旌；绛节临边，迟夜
郎以砺剑。云开嶲穴，斾转邛山。峻坂九折之危，尽忘
襟带；滇池满江之固，曾失藩篱。惟逆贼设蒙睑寺，未
革狼心，仍怀豕突，陆梁放命，旅拒偷安。地接祠鸡，竟
无心于改旦；山多神鹿，终未见于择音。臣以大帝宣
威，有征无战，明王仗顺，先德后地刑。弘圣泽于中孚，缓
天诛于大造。庶南熏感愠，仰云阙以翔魂；东律和音，
扣辕门而顿颡。祝禽疏网，徒开三面之恩；毒虺梴妖逾肆九头之暴。鸠集馀众，蚁结凶徒。儋耳椎髻之徒，
千里雾合；《凿齿》雕题之孽，一呼云屯。叠石菌以开营，
拒岩椒而峻垒。崇峦切汉，若登藏宝之山；绝壑凭霄，
似瞰封泥之谷。去前月“十七日，连营布阵，据险扬兵，
东西三十馀里，马步二十馀万，聚蚊蚋而合响，声若
雷霆，纵蛇豕以为群，气冲宇宙。臣遣中郎将令𤜶智
通等，拥拔山超海之师，当其步阵；遣银州刺史李大
志等，驱跃景腾云之骑，乘其马军；遣嶲州都督府长
史行军司马梁待辟等，领劲卒三千，绝其飞走之路。
遣临源”府果毅马仁静等勒精兵九百，断其潜伏之
军。臣率行军长史韩馀庆等，负霜戈而直指，扫云阵
以长驱。庶令斩馘七擒，将士挟雷公之怒；伏尸百里，
土酋识天子之尊。于是三略训兵，五申誓众。先登陷
敌，无遗大树之功；后拒乱行，必致曲梁之罚。楚人三
户，蜀郡五丁，气拥元云，精贯白日。喑鸣则干“坤摇荡，
呼吸则海岳沸腾。”列旗影以云舒，似长虹之东指；横
剑锋而电转，疑大火之西流。刃接兵交，洞胸达臆。自
辰逾午，鱼烂土崩。沸残息于层峰，更切守陴之哭；积
员颅于重阜，殆成京观之封。唯贼帅未悟倾巢之兆，
敢怀拒敌之心。犹率马军，平川转斗。惊尘乱起，六合
为之寝光；杀气相稽，四溟为之变色。副总管某某者，
忠惟徇国，义则忘躯，临危而贞节逾明，制敌而机谋
独远。丹诚自守，虽九死其如归；白刃交前，岂三军之
可夺？投袂则妖徒雾廓，搴旗而逆党冰摧。于是乘利
追奔，因机深入。困兽犹斗，如战廪君之魂；穷鸟尚飞，
似惊杜宇之魄。斩甲卒七千馀级，获装马五千馀疋。
僵尸蔽野，临赤坂而非遥；流血洒途，视丹徼而不远。
首领和舍等，并计穷力屈，面缚军门，宽其万死之诛，
弘以再生之路。惟蒙睑脱身挺险，负命穷山，顾巢穴
而靡依，逃晷漏其何几？况“妖徒革面，徼外非复他人；
部落离心，舟中皆为敌国。瞻言枭首，指日为期，凡所
归降，随事招抚，与之更始，复其故业。首丘怀恋，疑”临
旧国之墟；安堵如归，似入新丰之市。然后班师遁水，
振旅禺山。建鸿业于武功，畅元猷于文教。庶荒陬袭
中邦之礼，边疆息外寇之虞。华人祝尧，兆皇基于千
岁；蛮歌颂汉，美王泽于三章。宜与夫天帝前星，广赐
秦公之册；坤元益地，遥开王母之图。盖示有云，曾何
足纪。斯并元谋广达，妙略遐覃，一战而荒景肃清，再
鼓而边隅底定。岂臣等提戈环甲，克全百胜之功；仗
节扬麾，能通九变之策？谒《槁街》而献捷，大帝成规；闻
《杕杜》以劳还。小臣何力？不胜庆快之至。谨遣行军司
马朝散大夫守嶲州都督府长史上柱国梁待辟，奉
露布以闻。军资器械，别簿录上。